PATVIRTINTA

BĮ Klaipėdos miesto Nakvynės namų

direktoriaus 2013 m. spalio 4 d.

įsakymu Nr. (1.7) AD1- 28

(2014 m. rugpjūčio 1 d. įsakymu

Nr.(1.3)AD1-105 papildymas)

(Koreguotas 2021 m. rugpjūčio 4 d. įsakymu Nr. (1.3.) AD1-73

**APGYVENDINIMO NAKVYNĖS NAMUOSE PASLAUGOS**

**VIDAUS TVARKOS TAISYKLĖS**

**I. BENDROSIOS NUOSTATOS**

1. Apgyvendinimo nakvynės namuose paslaugos (toliau - Paslauga) vidaus tvarkos taisyklės (toliau – Taisyklės) reglamentuoja asmenų, gaunančių Paslaugą BĮ Klaipėdos miesto nakvynės namuose (toliau – Nakvynės namai), vidaus tvarką;
2. Šios Taisyklės reglamentuoja Paslaugos teikimo reikalavimus, gyventojų pareigas, teises ir atsakomybę;
3. Nakvynės namai siekia sudaryti patogią ir palankią aplinką Paslaugai gauti.

**II. PRIĖMIMO IR APGYVENDINIMO TVARKA**

1. Nakvynės namai teikia Paslaugą, Klaipėdos miesto savivaldybės administracijos direktoriaus įsakymu sudarytos komisijos (toliau – Komisija) sprendimu, kai Paslauga teikiama pakartotinai, arba įgalioto atstovo sprendimu, kai Paslauga teikiama pirmą kartą, pateikus asmens tapatybės dokumentą, tačiau jeigu tuo metu nėra galimybės teikti Paslaugos, asmuo pagal prašymo gavimo datą įrašomas į eilę Paslaugai gauti;
2. Su Paslaugos gavėju pasirašoma nustatytos formos sutartis, kurios vienas egzempliorius išduodamas asmeniui. Atsiradus pasikeitimams dėl Paslaugos teikimo Nakvynės namai paruošia sutarties papildymą, kuris pasirašomas. Asmuo pasirašytinai supažindinimas su šiomis Taisyklėmis;
3. Paslauga skiriama iki 6 mėn. ir ilgiau, atsižvelgiant į asmens psichosocialinę situaciją. Asmuo, norintis tęsti sutartį, rašo prašymą dėl Paslaugos tęsimo, Nakvynės namai Komisijai pateikia iš naujo įvertintą asmens socialinių paslaugų poreikį, kai reikia, individualų darbo su asmeniu planą, medicininę pažymą (forma patvirtinta Nakvynės namų direktoriaus įsakymu) apie sveikatos būklę (ftiziatro, psichiatro, odos ir veneros ligų dispanserio), kuri galioja vienerius metus nuo pažymos išdavimo datos, bei kitus skiriant Paslaugą reikalingus dokumentus;
4. Asmuo už vieną kalendorinį mėnesį teikiamą Paslaugą moka asmens finansinėse galimybėse apskaičiuotą mokėjimo už Paslaugą dydį pinigine išraiška arba visai nemoka (visos mokėjimo sąlygos numatomos sutartyje);
5. Vietos apsigyventi suteikiamos bendruose kambariuose. Asmeniui išduodamas patalynės komplektas (pagalvė, anklodė) ir patalynės komplektas (įvalkalai antklodei ir pagalvei, paklodė, rankšluostis). Skalbiniai keičiami ne rečiau kaip kas 14 dienų arba pagal poreikį;
6. Nakvynės namų administracija gali perkelti gyventoją iš vieno kambario į kitą, atsižvelgdama į asmens prašymą bei objektyvias priežastis ir reikšmingas aplinkybes;
7. Paslauga gali būti nebeteikiama ir sutartis su asmeniu nutraukiama Komisijos, Savivaldybės administracijos direktoriaus ar jo įgalioto asmens arba Nakvynės namų direktoriaus sprendimu. Nutraukus sutartį, asmuo privalo už gautas paslaugas visiškai atsiskaityti (jeigu nustatyta), atlaisvinti ir perduoti atsakingam darbuotojui patalpas, inventorių ir raktus. Neišsikėlęs gyventojas iškeldinamas Lietuvos Respublikos įstatymų nustatyta tvarka.

**III. NAKVYNĖS NAMŲ GYVENTOJŲ TEISĖS**

1. Reikšti pastabas ir pasiūlymus dėl gyvenimo sąlygų gerinimo, teikti prašymus ar skundus Nakvynės namų direktoriui. Atsakymas į raštu pateiktus prašymus arba skundus parengiamas įstaigoje nustatyta ir patvirtinta tvarka;
2. Išvykti ilgiau nei trijų parų laikotarpiui, raštu pranešus administracijai;
3. Naudotis suteikta gyvenamąja vieta, Nakvynės namų baldais, inventoriumi pagal paskirtį;
4. Naudotis higienos, virtuvės, poilsio ir kitomis patalpomis pagal nustatytą tvarką;
5. Susitikti su giminaičiais, priimti svečius bendravimo kambaryje ar poilsio salėje nustatytu laiku;
6. Gauti informaciją apie Nakvynės namuose teikiamas paslaugas, reikalingų dokumentų pristatymą, tvarkas ir kitą susijusią informaciją;
7. Gauti konsultacijas ir informaciją apie socialines paslaugas ir institucijas, jų ypatumus, galimybę gauti paslaugą, apie įstaigas, galinčias padėti spręsti asmeniui iškilusias socialines, sveikatos problemas;
8. Pagal galimybes gauti visas Nakvynės namų tvarkose numatytas paslaugas;
9. Esant galimybei ir poreikiui gauti būtiniausius drabužius, avalynę ir maisto produktus;
10. Dirbančiam asmeniui sudaromas individualus paslaugų teikimo grafikas.

**IV. NAKVYNĖS NAMŲ GYVENTOJŲ PAREIGOS IR ATSAKOMYBĖ**

1. Laikytis pasirašytos sutarties sąlygų, Lietuvos Respublikos įstatymų, kitų teisės aktų, įstaigos direktoriaus patvirtintų tvarkų ir šių Taisyklių;
2. Teikti visus reikalingus dokumentus ir susijusią informaciją dėl socialinių paslaugų skyrimo bei teikimo;
3. Tausoti Nakvynės namų turtą, patalpas ir naudotis pagal paskirtį. Asmuo privalo atlyginti žalą už prarastą ar sugadintą inventorių;
4. Reikalaujant Nakvynės namų darbuotojams, policijos pareigūnams, saugos tarnybos ar medicinos darbuotojams, bet kuriuo paros metu privalo atidaryti kambario ar kitų patalpų duris;
5. Bendrauti ir bendradarbiauti su Nakvynės namų socialiniais darbuotojais ir socialinių darbuotojų padėjėjais, įvairiomis valstybinėmis ir savivaldybių socialinių paslaugų įstaigomis bei visuomeninėmis organizacijomis;
6. Gyventojai į Nakvynės namus privalo grįžti nustatytu laiku: spalio 1 d. - kovo 31 d. iki 22.00 val., balandžio 1 d. - spalio 1 d. iki 23.00 val. Išimtys taikomos iš anksto suderinus su tą dieną dirbančiu socialiniu darbuotoju ar socialinio darbuotojo padėjėju arba administracijos darbuotoju;
7. Išeidami gyventojai privalo palikti kambario bei pagalbinių patalpų raktus budinčiam darbuotojui;
8. Laikytis visuomenės priimtų gyvenimo normų, nepažeidinėti kitų Nakvynės namų gyventojų teisių, netrikdyti jų poilsio ir veiklos, ramybės laiku, t. y. nuo 23.00 val. iki 6.00 val., laikytis tylos, netriukšmauti, išjungti šviesas, nesilankyti kituose kambariuose, garsiai klausytis muzikos ir pan.;
9. Prižiūrėti, palaikyti švarą ir tvarką kambariuose, bendro naudojimo patalpose bei Nakvynės namų teritorijoje:

29.1 Dezinfekcijos, dezinsekcijos, deratizacijos darbų organizavimas vykdomas vadovaujantis direktoriaus patvirtintu Kenksmingumo pašalinimo Nakvynės namuose tvarkos aprašu.

1. Rūpintis asmens higiena;
2. Nekelti konfliktinių situacijų;
3. Gavus pranešimą dėl apmokėjimo už teikiamas paslaugas, nurodytą sumą pervesti į Nakvynės namų atsiskaitomąją sąskaitą iki kito mėnesio 20 dienos. Įsiskolinus už du pragyventus mėnesius, gyventojo byla gali būti pateikta Komisijai sutarties nutraukimo svarstymui;
4. Pranešti Nakvynės namams apie savo pajamų pokyčius per 1 mėnesį nuo pajamų pasikeitimo datos;
5. Raštiškai pranešti apie laikiną išvykimą ir suderinti tai su Nakvynės namų administracija. Už vietos išsaugojimą Nakvynės namuose asmuo moka (už nebūtą laiką) 10 procentų jam nustatyto mokėjimo už Paslaugą dydžio. Išvykus ne ilgiau kaip 3 paroms, mokėjimo už paslaugą dydis nemažinamas;
6. Pranešti Nakvynės namų administracijai apie areštą, gydymą stacionariose gydymo bei reabilitacijos įstaigose, tuo metu Paslauga bus laikinai neteikiama bei sustabdomas mokestis už ją. Pasibaigus arešto, gydymo laikotarpiui privaloma pristatyti pažymas iš šių įstaigų;
7. Pranešti Nakvynės namų administracijai apie pakitusią sveikatos būklę, pristatyti pažymas iš gydymo įstaigų (ftiziatro, psichiatro, odos ir veneros ligų dispanserio). Asmuo privalo pakartotinai pristatyti medicininę pažymą gavęs informaciją ir/ arba sužinojęs svarbias aplinkybes dėl pasikeitusios sveikatos būklės, Nakvynės namų administracijai pareikalavus;
8. Vykdyti Nakvynės namų darbuotojų nurodymus, neprieštaraujančius šioms Taisyklėms;
9. Neturintys pajamų asmenys per pirmus du mėnesius privalo užsiregistruoti Darbo biržoje. Jei per šį laikotarpį asmuo neužsiregistruoja Darbo biržoje arba pažeidžia Darbo biržos registravimo taisykles, su gyventoju sutartis nutraukiama;
10. Asmuo, kuriam paslaugų teikimas nutrauktas, už gautą Paslaugą privalo visiškai atsiskaityti bei išsikelti pasiimdamas visus asmeninius daiktus per 7 kalendorines dienas nuo sutarties nutraukimo dienos;
11. Asmenys patys atsako už savo asmeninių daiktų, pinigų ir dokumentų saugumą;
12. Paslauga neteikiama neblaiviems asmenims.

**V. GYVENTOJAMS DRAUDŽIAMA**

1. Naudotis Nakvynės namų paslaugomis neblaiviems ar apsvaigusiems nuo narkotinių medžiagų asmenims;
2. Įsinešti, vartoti, laikyti alkoholinius gėrimus ir narkotines medžiagas Nakvynės namuose ir jos teritorijoje;
3. Rūkyti kambariuose ir bendro naudojimosi patalpose;
4. Naudoti psichologinį, fizinį, finansinį ir seksualinį smurtą darbuotojų ir kitų gyventojų atžvilgiu;
5. Vartoti necenzūrinius žodžius, grasinti darbuotojams ir kitiems gyventojams;
6. Pažeidinėti kitų Nakvynės namų gyventojų teises, trikdyti jų poilsį ir veiklą, ramybės laiku, t. y. nuo 23.00 val. iki 6.00 val., triukšmauti, įjungti šviesas, lankytis kituose kambariuose, garsiai klausytis muzikos ir pan.;
7. Kambariuose laikyti daugiau asmeninių daiktų nei telpa spintose ir lovos daiktadėžėse;
8. Keisti kambariuose inventoriaus išdėstymą;
9. Kambariuose naudotis elektros prietaisais;
10. Kambariuose laikyti greitai gendančius maisto produktus;
11. Ant palangių laikyti indus, maisto produktus;
12. Lankytis kito gyventojo kambariuose, į juos vestis pašalinius asmenis;
13. Įsinešti ir laikyti šaunamąjį ar kitą ginklą Nakvynės namuose ir jos teritorijoje;
14. Žaisti ar organizuoti azartinius žaidimus Nakvynės namuose;
15. Savavališkai keisti kambario durų spyną ir kabinti spynas ant kambariuose esančių baldų.

**VI. APGYVENDINIMO NAKVYNĖS NAMUOSE PASLAUGOS NUTRAUKIMAS**

1. Paslauga asmenims nebeteikiama ir sutartis nutraukiama Nakvynės namų direktoriaus įsakymu:

57.1. asmeniui pateikus raštišką prašymą;

57.2. asmeniui mirus;

57.3. asmeniui išvykus gyventi į kitą savivaldybę, globos namus, laisvės atėmimo, kardomojo kalinimo vietas, socialinės bei psichologinės reabilitacijos įstaigas;

57.4. asmeniui daugiau kaip 3 dienas išvykus ir išvykimo su Nakvynės namų administracija nesuderinus (paslauga nutraukiama nuo pirmos išvykimo iš Nakvynės namų dienos);

57.5. asmeniui neįvykdžius šių Taisyklių 38 punkte numatytų veiksmų;

58. Sprendimą dėl Paslaugos teikimo nutraukimo priima Komisija (kai Paslauga buvo skirta Komisijos sprendimu) arba Savivaldybės administracijos direktorius ar jo įgaliotas asmuo (kai Paslauga buvo skirta Savivaldybės administracijos direktoriaus ar jo įgalioto asmens sprendimu):

58.1 asmeniui pažeidus vidaus tvarkos taisykles;

58.2 asmeniui pažeidus sutarties sąlygas;

58.3 kitais atvejais, nenumatytais 57 punkte.

**VII. BAIGIAMOSIOS NUOSTATOS**

59. Taisyklės ar atskiri jos punktai Nakvynės namų administracijos nutarimu gali būti papildomi ar keičiami;

60. Taisyklės įsigalioja nuo jų patvirtinimo direktoriaus įsakymu tvarkos.